CELEX: C2007/096/09
Language: da
Date: 2007-04-28 00:00:00
Title: Sag C-523/04: Domstolens dom (Store Afdeling) af 24. april 2007 — Kommissionen for De Europæiske Fællesskaber mod Kongeriget Nederlandene (Traktatbrud — en medlemsstats indgåelse af en bilateral luftfartsaftale med Amerikas Forenede Stater — etableringsret — afledt ret, der regulerer det indre marked på luftfartsområdet — Fællesskabets eksterne kompetence)

28.4.2007   
            
            
               DA
            
            
               Den Europæiske Unions Tidende
            
            
               C 96/6
            
         Domstolens dom (Store Afdeling) af 24. april 2007 — Kommissionen for De Europæiske Fællesskaber mod Kongeriget Nederlandene
   (Sag C-523/04) (1)
   
   (Traktatbrud - en medlemsstats indgåelse af en bilateral luftfartsaftale med Amerikas Forenede Stater - etableringsret - afledt ret, der regulerer det indre marked på luftfartsområdet - Fællesskabets eksterne kompetence)
   (2007/C 96/09)
   Processprog: nederlandsk
   Parter
   
      Sagsøger: Kommissionen for De Europæiske Fællesskaber (ved M. Huttunen og W. Wils, som befuldmægtigede)
   
      Sagsøgt: Kongeriget Nederlandene (ved H.G. Sevenster og D.J.M. de Grave, som befuldmægtigede)
   
      Intervenient til støtte for sagsøgte: Den Franske Republik (ved G. de Bergues og A. Hare, som befuldmægtigede)
   Sagens genstand
   Traktatbrud — tilsidesættelse af EF-traktatens artikel 5 og 52 (nu artikel 10 EF og 43 EF) — tilsidesættelse af Rådets forordning (EØF) nr. 2409/92 af 23. juli 1992 om billetpriser og rater inden for luftfart (EFT L 240, s. 15) og af Rådets forordning (EØF) nr. 2299/89 af 24. juli 1989 om en adfærdskodeks for edb-reservationssystemer (EFT L 220, s. 1), som ændret ved Rådets forordning (EØF) nr. 3089/93 af 29. oktober 1993 (EFT L 278, s. 1) — bilateral aftale benævnt »open sky «med USA — genforhandling — begrænsninger af den frie udveksling af tjenesteydelser
   Konklusion
   
               1)
            
            
               Kongeriget Nederlandene har tilsidesat sine forpligtelser efter EF-traktatens artikel 5 (nu artikel 10 EF) og EF-traktatens artikel 52 (efter ændring nu artikel 43 EF) samt Rådets forordning (EØF) nr. 2409/92 af 23. juli 1992 om billetpriser og rater inden for luftfart og Rådets forordning (EØF) nr. 2299/89 af 24. juli 1989 om en adfærdskodeks for edb-reservationssystemer, da det uanset genforhandlingen af luftfartsaftalen af 3. april 1957 mellem Kongeriget Nederlandene og Amerikas Forenede Stater har indgået eller opretholdt internationale forpligtelser med Amerikas Forenede Stater
               
                           —
                        
                        
                           vedrørende priser på ruter inden for Fællesskabet, som anvendes af luftfartsselskaber udpeget af Amerikas Forenede Stater
                        
                     
                           —
                        
                        
                           vedrørende edb-reservationssystemer, der tilbydes til anvendelse eller anvendes på nederlandsk område, og
                        
                     
                           —
                        
                        
                           som giver Amerikas Forenede Stater ret til at tilbagekalde, suspendere eller begrænse trafikrettighederne i de tilfælde, hvor de luftfartsselskaber, som Kongeriget Nederlandene har udpeget, ikke ejes af Kongeriget Nederlandene eller af nederlandske statsborgere.
                        
                     
         
               2)
            
            
               Kongeriget Nederlandene betaler sagens omkostninger.
            
         
               3)
            
            
               Den Franske Republik bærer sine egne omkostninger.
            
         
      (1)  EUT C 57 af 5.3.2005.